text: Pige sad fast i basketboldkurv
  31 juli 2017 kl. 03.50
  Brandvæsenet i Aabenraa rykkede søndag aften ud til en noget særpræget opgave. En ung pige sad fast i et basketboldkurv.
  Måske er sommerferien bare alt for lang. Søndag aften kravlede en ung pige således af ukendte årsager op i en basketboldkurv på Kongehøjskolen i Aabenraa.
  Men det var måske ikke nogen helt god ide. Pigen sad nemlig fast i godt 45 minutter, inden brandvæsenet kom forbi med hele to brandbiler og befriede den unge pige.
  Hverken pigen eller andre kom heldigvis til skade ved det særprægede uheld. Eneste bivirkning ved det lange ophold i kurven var en sovende fornemmelse i benene, fortalte pigen efterfølgende.
   
  KLIK og se mere tv på localeyes.dk
  